KEMIN KENNELKERHO RY

/Matti Vinblad

**TOIMINTAKERTOMUS VUODELTA 2018**

**Yleistä:**

Kulunut toimintavuosi oli kerhon 87 ja toiminnaltaan varsin normaali.

Vuosikokous pidettiin Ravintola Käpylässä Keminmaassa 22.02.2018 ja paikalla oli 24 kerhon jäsentä. Kokouksen puheenjohtajana toimi Martti Uksila ja sihteerinä Mikko Haapaniemi. Kokous sujui suhteellisen sopuisasti. Kerhon puheenjohtajaksi valittiin Matti Vinblad ja sihteerinä on toiminut vuoden aikana Mikko Haapaniemi.

Kerhon kaikki rahaliikenne on tapahtunut Kemin Seudun Osuuspankissa. Vuosikokouksen päätöksen mukaisesti Nordean osakkeita ostettiin lisää edellisenä vuotena maksetun osingon suuruisella summalla.

Viime kesänä järjestettiin Kemin Seura- ja Palveluskoirakerhon kanssa kansainvälinen koiranäyttely, jossa koiramäärä nousi huomattavasti edelliseen näyttelyyn verrattuna. Näyttely vaati melkoisen määrän talkootunteja ja kerhon puolesta oli talkoolaisia kahtena päivänä 54 henkeä. Kokouksia pidettiin 4 kappaletta ennen näyttelyä ja 1 kokous näyttelyn jälkeen. Talkoomiehiä saatiin paikalle tarpeellinen määrä, mistä kiitos kaikille näyttelyn järjestämiseen osallistuneille. Näyttelyn tuotto oli erittäin hyvä ottaen huomioon ulkomailta saapuneiden tuomareiden määrän. Koiranomistajat ja ulkomuototuomarit kehuivat näyttelyämme todella onnistuneeksi. Elokuussa pidettiin kerhon perinteiset ampumakilpailut, johon osallistui 10 kilpailijaa, mikä on suurin määrä vuosikausiin.

Vähäjoen kämpälle uusittiin valaisimia ja sähköhella. Pikkujoulua vietettiin Ravintola Käpylässä ja paikan päällä oli 32 kerhon jäsentä ja 7 ei-jäsentä. Pikkujouluihin jäi saapumatta 3 henkilöä ilmoittamatta mitään syytä ja heistä jouduttiin maksamaan täysi hinta ravintolalle.

Vuosikokouksen yhteydessä jaettiin ampumakilpailujen palkinnot, valionlautaset ja kiertopalkinnot.

Jäsenmaksuja kertyi kerhon tilille enemmän kuin pitkään aikaan seuran historiassa . Puheenjohtaja ja sihteeri eivät ole perineet työstään mitään korvausta.

**Kokoukset, Tilaisuudet, Tapahtumat 2018**

Johtokunta on kokoontunut viisi kertaa ja jaostot useita kertoja kokeiden järjestämiseksi.

Vuosikokous pidettiin 22.02.2018

Näyttelytoimikunta on kokoontunut viisi kertaa.

Kansainvälinen koiranäyttely pidettiin Kemissä , Sauvosaaren kentällä ; koiria yhteensä 2128 kpl.

Kerhon ampumakilpailut pidettiin elokuussa, yhteiskilpailun voitti Markku Mattila 143 pisteellä.

Lint-palkintotuomareiden jatkokoulutus pidettiin Keminsuun Metsästysseuran majalla (7 osallistujaa).

Kerho järjesti hirvenhaukkukokeiden ja karhunhaukkutaipumuskokeiden palkintotuomarikurssin uusille ja vanhoille tuomareille. Kurssille osallistui 13 henkeä.

Keminsuun Metsästysseuran majalla järjestettiin 18-08-2018 kerhoilta, johon osallistui 18 kerhon jäsentä. Eläinlääkäri Pekka Salminen piti ansiokkaan luennon punkeista ja punkkien aiheuttamista sairauksista koirille ja hoitomahdollisuuksista.

**Koetoiminta**

Kanakoiramiehet järjestivät kahdet vesi- ja jälkityökokeet Keminmaassa ja yhdet Kemijärvellä, lisäksi kaksipäiväiset Kaer-kokeet Keminmaassa ja Kemissä. , Ajokoepuolella ei kokeisiin ilmoittautunut koiria. Linnunhaukkupuolella järjestettiin yhdet kokeet. Kerhon mestaruushirvenhaukkukokeet pidettiin Keminsuun Metsästysseuran majalla 21.09.2018 ja pm-hirvenhaukut yhdessä Sompu-Pahtaojan Metsästysseuran kanssa 26.10.2018.

Kerhon jäsenet osallistuivat erinomaisella menestyksellä kokeisiin:

Arvi Ailinpietin omistama harmaa norjanhirvikoiranarttu Hullavuoren Jeni voitti pohjan lohkon valintakokeen sekä narttujen sm-kokeen.

Martti Uksilan omistama karjalankarhukoirauros Teilojan Säkä tuli toiseksi pohjan lohkon valintakokeessa ja voitti karhukoirien sm-kokeen.

Miikka Jussilan omistama suomenpystykorvauros Kontiokummun Tuure voitti pm-kokeen, tuli kolmanneksi idän lohkossa ja sijoittui kuudenneksi sm-kisoissa.

Mika&Merja Kurosen omistama venäjänajokoiranarttu Riistakairan Iina sijoittui kuudenneksi pm-kokeissa ja sm-kisoissa.

**Jäsenmäärä 2018**

Kerhon jäsenmäärä oli 31.12.2018 146 henkilöä, joista maksavia 80, ainaisjäseniä 5, kunniajäsen 1 , vapaajäseniä 51, sekä johtokunta+pj 9 henkilöä.

**Merkkipäivät**

50-vuotta: Marko Hoikka, Teijo Luoma, Mika Virkkunen

60-vuotta: Tapio Korpi, Esa Majuri

70-vuotta: Pekka Kauppila

80-vuotta: Paavo Hamari, Raimo Kemppainen, Teppo Keskimaunu, Arto Koskinen

90-vuotta: Eero Virtala

**Kuolleita:**  Kauko Kaasalainen

Lautiosaaressa 17.01.2019

*Matti Vinblad*